
46                                                          DR.30.10.2017                                                

 
Tamadun, Tuan Yang di-Pertua yang kuat dan berjaya, tamadun kita yang kuat akan 

berjaya jika pemimpin dan rakyat mempunyai jati diri yang tinggi. Oleh itu, saya menyeru 
rakyat Malaysia untuk bersama-sama melakukan perubahan. Ayuh kita bina semula negara 
yang dicintai ini dengan Pakatan Harapan. Sekian dan saya ingat itu saya menolak Rang 
Undang-undang Perbekalan Tambahan 2018. [Dewan tepuk] 

Tuan Yang di-Pertua: Sila Yang Berhormat. 

 

2.48 ptg. 

Datuk Seri Haji Ahmad bin Haji Hamzah [Jasin]: Terima kasih Tuan Yang di-
Pertua.  Terlebih dahulu, Bismillahir Rahmanir Rahim. 

Tuan Yang di-Pertua: Yang Berhormat Jasin, Yang Berhormat Jasin pembahas 
pertama daripada BN? 

Datuk Seri Haji Ahmad bin Haji Hamzah [Jasin]: Ya, Tuan Yang di-Pertua? 

Tuan Yang di-Pertua: Yang Berhormat Jasin pembahas pertama daripada BN? 
Ya? Saya tanya Yang Berhormat Jasin, Yang Berhormat Jasin pembahas pertama daripada 
BN kan, daripada Backbenchers. 

Datuk Seri Haji Ahmad bin Haji Hamzah [Jasin]: Ya. 

Tuan Yang di-Pertua: Okey, sila 90 minit. Itu sebab saya ingin pastikan. 

Datuk Seri Haji Ahmad bin Haji Hamzah [Jasin]: Bismillahir Rahmanir Rahim. 
Assalamualaikum warahmatullahi wabarakatuh. Salam sejahtera, salam Negaraku Malaysia. 
Terlebih dahulu saya ingin merakamkan setinggi-tinggi terima kasih dan penghargaan 
kepada  yang dikasihi Tuan Yang di-Pertua, di atas peluang keemasan yang diberikan 
kepada  saya untuk mengambil bahagian dalam perbahasan Bajet Tahun 2018. 

Sesungguhnya saya menyanjung tinggi penghormatan yang diberikan kepada  saya 
ini. Seterusnya saya ingin merakamkan setinggi-tinggi tahniah dan terima kasih kepada  yang 
dikasihi Yang Amat Berhormat Dato’ Seri Perdana Menteri yang telah berjaya 
membentangkan Bajet 2018, di atas kecekapan beliau merangka, merumus serta 
membentangkan bajet tersebut. Bajet yang cukup berhemah, bajet yang pragmatik, satu bajet 
yang realistik dan juga menyeluruh, mapan dan penuh dengan rasa tanggungjawab, 
memberikan pembelaan kepada  semua lapisan rakyat untuk mendapat faedah. 

■1450 

Tuan Yang di-Pertua,  agar berimbang dan juga adil pada hemat saya, bajet yang 
bernilai sebanyak RM280 bilion ini yang berpaksikan kepada 8 petunjang haruslah kita lihat, 
haruslah kita teliti dan halusi daripada beberapa segi. Pertamanya, tentang perbelanjaan 
kerajaan ataupun tentang hasil kerajaan yang disumbangkan rakyat berbanding kepada 
perbelanjaan kerajaan untuk tujuan kepada rakyat. Keduanya, tentang sosioekonomi global 
iaitu permintaan dari luar dan juga sosioekonomi ataupun keadaan suasana ekonomi dalam 
negeri iaitu permintaan daripada domestik.   

Ketiganya, kita hendak tengok berapakah pertumbuhan yang kita dapat dan 
bagaimana untuk kita hendak agihkan. Keempat, barulah kita lihat keseimbangan di atas 
kepentingan individu ataupun kumpulan dan kepentingan untuk negara dan akhirnya, kita 
mahu lihat tentang pertumbuhan mapan yang turut mengambil kira tuntutan jangka pendek, 
jangka sederhana dan jangka panjang. Ini lah sebenarnya tujuan bajet yang ditanya oleh 
seorang Ahli Yang Berhormat tadi kerana kita hendak lihat kalau kita diberikan peluang untuk 
sama-sama berbahas, seharusnya lah saya mengingati diri saya dan kawan-kawan saya 
supaya apa juga teguran, apa juga kritikan supaya satu perkara yang boleh membina dengan 
mengambil kira tuntutan kadang-kadang ianya berkonflik ini.  

Marilah kita bersama-sama kalau boleh jauhkan diri kita daripada sifat ‘tikus 
membaiki labu’. Bajet yang sedang kita bahaskan ini adalah umpama ‘jauh panggang 
daripada api’ berbanding dengan bajet yang diuar-uarkan oleh pihak pembangkang. Bajet 
mereka sebenarnya begitu sarat dengan janji-janji yang cukup manis dan saya lihat tidak 
bertanggungjawab dengan niat untuk mendapatkan sokongan daripada rakyat.  Pada ketika 
ini rakyat tahu menilai. Rakyat mempunyai pelajaran dan tahu baik dan buruknya.  Berbeza 



Tamadun, Tuan Yang di-Pertua yang kuat dan berjaya, tamadun kita yang kuat akan berjaya jika pemimpin dan rakyat mempunyai jati diri yang tinggi. Oleh itu, saya menyeru rakyat Malaysia untuk bersama-sama melakukan perubahan. Ayuh kita bina semula negara yang dicintai ini dengan Pakatan Harapan. Sekian dan saya ingat itu saya menolak Rang Undang-undang Perbekalan Tambahan 2018. [Dewan tepuk] Tuan Yang di-Pertua: Sila Yang Berhormat. 2.48 ptg. Datuk Seri Haji Ahmad bin Haji Hamzah [Jasin]: Terima kasih Tuan Yang di- Pertua. Terlebih dahulu, Bismillahir Rahmanir Rahim. Tuan Yang di-Pertua: Yang Berhormat Jasin, Yang Berhormat Jasin pembahas pertama daripada BN? Datuk Seri Haji Ahmad bin Haji Hamzah [Jasin]: Ya, Tuan Yang di-Pertua? Tuan Yang di-Pertua: Yang Berhormat Jasin pembahas pertama daripada BN? Ya? Saya tanya Yang Berhormat Jasin, Yang Berhormat Jasin pembahas pertama daripada BN kan, daripada Backbenchers. Datuk Seri Haji Ahmad bin Haji Hamzah [Jasin]: Ya. Tuan Yang di-Pertua: Okey, sila 90 minit. Itu sebab saya ingin pastikan. Datuk Seri Haji Ahmad bin Haji Hamzah [Jasin]: Bismillahir Rahmanir Rahim. Assalamualaikum warahmatullahi wabarakatuh. Salam sejahtera, salam Negaraku Malaysia. Terlebih dahulu saya ingin merakamkan setinggi-tinggi terima kasih dan penghargaan kepada yang dikasihi Tuan Yang di-Pertua, di atas peluang keemasan yang diberikan kepada saya untuk mengambil bahagian dalam perbahasan Bajet Tahun 2018. Sesungguhnya saya menyanjung tinggi penghormatan yang diberikan kepada saya ini. Seterusnya saya ingin merakamkan setinggi-tinggi tahniah dan terima kasih kepada yang dikasihi Yang Amat Berhormat Dato' Seri Perdana Menteri yang telah berjaya membentangkan Bajet 2018, di atas kecekapan beliau merangka, merumus serta membentangkan bajet tersebut. Bajet yang cukup berhemah, bajet yang pragmatik, satu bajet yang realistik dan juga menyeluruh, mapan dan penuh dengan rasa tanggungjawab, memberikan pembelaan kepada semua lapisan rakyat untuk mendapat faedah. #1450 Tuan Yang di-Pertua, agar berimbang dan juga adil pada hemat saya, bajet yang bernilai sebanyak RM280 bilion ini yang berpaksikan kepada 8 petunjang haruslah kita lihat, haruslah kita teliti dan halusi daripada beberapa segi. Pertamanya, tentang perbelanjaan kerajaan ataupun tentang hasil kerajaan yang disumbangkan rakyat berbanding kepada perbelanjaan kerajaan untuk tujuan kepada rakyat. Keduanya, tentang sosioekonomi global iaitu permintaan dari luar dan juga sosioekonomi ataupun keadaan suasana ekonomi dalam negeri iaitu permintaan daripada domestik. Ketiganya, kita hendak tengok berapakah pertumbuhan yang kita dapat dan bagaimana untuk kita hendak agihkan. Keempat, barulah kita lihat keseimbangan di atas kepentingan individu ataupun kumpulan dan kepentingan untuk negara dan akhirnya, kita mahu lihat tentang pertumbuhan mapan yang turut mengambil kira tuntutan jangka pendek, jangka sederhana dan jangka panjang. Ini lah sebenarnya tujuan bajet yang ditanya oleh seorang Ahli Yang Berhormat tadi kerana kita hendak lihat kalau kita diberikan peluang untuk sama-sama berbahas, seharusnya lah saya mengingati diri saya dan kawan-kawan saya supaya apa juga teguran, apa juga kritikan supaya satu perkara yang boleh membina dengan mengambil kira tuntutan kadang-kadang ianya berkonflik ini. Marilah kita bersama-sama kalau boleh jauhkan diri kita daripada sifat 'tikus membaiki labu'. Bajet yang sedang kita bahaskan ini adalah umpama 'jauh panggang daripada api' berbanding dengan bajet yang diuar-uarkan oleh pihak pembangkang. Bajet mereka sebenarnya begitu sarat dengan janji-janji yang cukup manis dan saya lihat tidak bertanggungjawab dengan niat untuk mendapatkan sokongan daripada rakyat. Pada ketika ini rakyat tahu menilai. Rakyat mempunyai pelajaran dan tahu baik dan buruknya. Berbeza.